کورتە باسێک لەسەر ژیانی پێغەمبەری خودا (صلى الله عليه وسلم).لە ساڵی 571 لە شاری مەككە كە دەكەوێتە وڵ

کورتە باسێک لەسەر ژیانی پێغەمبەری خودا (صلى الله عليه وسلم).لە ساڵی 571 لە شاری مەككە كە دەكەوێتە وڵاتی سعودیە لەدایكبووە، ئەو ساڵەی تێیدا لەدایكبووە پێی دەوترێت ساڵی فیل، بە هەتیوی لەدایكبووە و لە شەش ساڵیش دایكی لەدەست دەدات و بۆیە لەلای باپیری دەمێنێتەوە تاوەكو كۆچكردنی ئەو، دواتریش دەڕواتە لای مامی كە ناوی ئەبوتاڵیبە، كاری شوانی و بازرگانی كردووە، لە تەمەنی 25 ساڵی لەگەڵ خەدیجەی كچی خوەیلد هاوسەرگیری كردووە، لەپێش ئایینەكەی خۆیشی ڕەتی كردوەتەوە بت پەرست بێت یاخود هیچ شتێكی تر بپەرستێت و هەمیشە لە بیركردنەوەدا بووە بۆ پەرستنی شتێكی شیاو، لە تەمەنی 40 ساڵیدا لەلایەن خوداوە پەیامی پێدەگات و دەبێتە پێغەمبەر و بۆ ماوەی سێ ساڵ بە نهێنی بانگەشەی ئایینەكەی دەكات، دواتریش 10 ساڵ بە ئاشكرا دەمێنێتەوە لە شارەكەی خۆی تا ئەوەی ناچار دەبێت كۆچ بكات بۆ شارێكی دیكە بە ناوی مەدینە و خەڵكی ئەوێ ڕێزی دەگرن و پەیمانی لەگەڵ دەبەستن، شارستانی و دەسەڵاتێكی ئیسلامی دادەمەزرێنێت و كاردەكات بۆ سەرخستنی ئایینەكەی، دواتریش بەهۆی ئەمەوە هەموو عەرەب بۆ یەكەمین جار یەكی گرت لەسەر یەك ئایین و وڵاتێكی یەكگرتوو.